**รายงานการประชุมสำนักงานพัฒนาชุมชนอำเภอนครไทย**

ครั้งที่ 7 /๒๕๕9

**วันที่ 4 สิงหาคม ๒๕๕9 เวลา 11.00 น.**

**ณ ห้องประชุมสำนักพัฒนาชุมชน อำเภอนครไทย**

ผู้เข้าร่วมประชุม

|  |  |  |  |
| --- | --- | --- | --- |
| ลำดับ | รายชื่อ | ตำแหน่ง | ลายมือชื่อ |
| 1 | นางสาวสุพัตรา ธาราวัชรศาสตร์ | พัฒนาการอำเภอนครไทย |  |
| 2 | จ.ส.ต. อนันท์ สามภักดี | นักวิชาการพัฒนาชุมชนชำนาญการ |  |
| 3 | นาย สาคร แก้วบัวรมย์ | นักวิชาการพัฒนาชุมชนชำนาญการ |  |
| 4 | นาย ณัฐฑาวุฒิ ศรีขำมี | นักวิชาการพัฒนาชุมชนชำนาญการ |  |
| 5 | นาย กิตติชัย เชื้อหมอ | นักวิชาการพัฒนาชุมชนปฏิบัติการ |  |
| 6 | นาย สุชาติ ลีหกุล | นักวิชาการพัฒนาชุมชนปฏิบัติการ |  |
| 7 | นาย ชญาน์วัต ผิวผ่อง | อาสาพัฒนา(อสพ.) |  |

เริ่มประชุมเวลา 11.00 น.

**ระเบียบวาระที่ ๑ เรื่องประธานแจ้งให้ที่ประชุมทราบ**

1.1 เชิญชวนประชาสัมพันธ์ให้ทุกคนออกไปใช้สิทธิ์ ในการลงประชามติออกเสียงร่างรัฐธรรมนูญ ในวันที่ 7 สิงหาคม 2559 เวลา 08.00 – 16.00 น.

๑.2 โครงการอำเภอยิ้มเคลื่อนที่ ประจำเดือนสิงหาคม 2559 ณ บ้านหลังเขา หมู่ที่ 7 ตำบลหนองกะท้าว ในวันที่ 5 สิงหาคม 2559

1.3 งานวันกำนันผู้ใหญ่บ้าน วันที่ 10 สิงหาคม 2559 ณ ศูนย์ประสานแผนพัฒนาท้องถิ่นประจำอำเภอนครไทย

มติที่ประชุม รับทราบ

**ระเบียบวาระที่ ๒ รับรองรายงานการประชุม ครั้งที่ 6/๒๕๕9 วันที่ 4 กรกฎาคม 2559**

มติที่ประชุม รับรองรายงานการประชุม ครั้งที่ 6/๒๕๕9 วันที่ 4 กรกฎาคม 2559

**ระเบียบวาระที่ ๓** **เรื่องสืบเนื่องจากการประชุม**

3.1 การดำเนินงานโครงการแก้ไขปัญหาความยากจน ให้ดำเนินการ 2 ประเด็น คือ

1) ให้ทบทวนโครงสร้างและวาระการดำรงตำแหน่งของคณะกรรมการ กข.คจ. หมู่บ้านรวมทั้งเครือข่าย ระดับตำบล/อำเภอ พร้อมส่งสำเนาให้จังหวัดฯ ภายในวันที่ 22 สิงหาคม 2559

2) รายงานภาวะหนี้สิน,ฐานะการเงินโครงการ กข.คจ. และการจัดระดับเป็นไฟล์ข้อมูล ส่งจังหวัดฯ ภายในวันที่ 20 กันยายน 2559

พัฒนาการอำเภอ ให้ผู้รับผิดชอบงานและเจ้าหน้าที่ทุกคนดำเนินการให้แล้วเสร็จและรายงานให้จังหวัดทราบต่อไป

มติที่ประชุม รับทราบและถือปฏิบัติ

3.2 การบันทึกข้อมูลฐานข้อมูลกลาง

1) การดำเนินงานกลุ่มออมทรัพย์เพื่อการผลิต

2) การดำเนินงานกองทุนโครงการแก้ไขปัญหาความยากจน(กข.คจ.)

3) การดำเนินงานสถาบันการจัดการเงินทุนชุมชน

4) การดำเนินงานเครือข่ายกองทุน

พัฒนาการอำเภอ มอบหมายให้เจ้าหน้าที่ผู้รับผิดชอบงานดำเนินการจัดเก็บข้อมูล พร้อมบันทึกให้แล้วเสร็จภายในเดือนกันยายน 2559

มติที่ประชุม รับทราบและถือปฏิบัติ

3.3 การจัดการสารสนเทศเพื่อการพัฒนาคุณภาพชีวิตระดับจังหวัด(IQL Reward)

ให้ดำเนินการรวบรวมและจัดทำทะเบียนแผนงาน/โครงการ ที่เกี่ยวข้องกับการส่งเสริมการสร้างอาชีพ สร้างรายได้ ที่ปรากฏในแผนชุมชน พร้อมสรุปงบหน้าจำนวนแผนงาน/โครงการ และรายงานผลการดำเนินงานให้จังหวัดทราบ เป็นประจำทุกเดือน

มติที่ประชุม รับทราบและถือปฏิบัติ

3.4 การดำเนินงานพัฒนาหมู่บ้านสารสนเทศต้นแบบเพื่อพัฒนาคุณภาพชีวิต

อำเภอนครไทยได้ดำเนินการคัดเลือก บ้านโพธิ์เสด็จ หมู่ที่ 10 ตำบลหนองกะท้าว โดยถอดบทเรียนการดำเนินงานและจัดทำรายงานการพัฒนาตำบล ให้เจ้าหน้าที่ผู้ที่รับผิดชอบงานรีบดำเนินการส่งให้จังหวัดภายในวันที่ 8 สิงหาคม 2559

มติที่ประชุม รับทราบและถือปฏิบัติ

3.5 การสร้างขอบเขตหมู่บ้านในแผนที่ Google Maps

จังหวัดฯ กำหนดฝึกอบรมให้ความรู้แก่บุคลากร สพอ. และ อปท. ในการสร้างขอบเขตหมู่บ้านในแผนที่ Google Maps ในวันที่ 19 สิงหาคม 2559

พัฒนาการอำเภอให้เจ้าหน้าที่ทุกคนเตรียมความพร้อม และประสาน อปท.ร่วมเข้าร่วมอบรมตามวันและเวลาดังกล่าว

มติที่ประชุม รับทราบและถือปฏิบัติ

**ระเบียบวาระที่ ๔ เรื่องสั่งการ/เรื่องเพื่อทราบ**

๔.1 เรื่องจากกลุ่มงานสารสนเทศการพัฒนาชุมชน

4.๑.1 การทบทวนยอดการจัดเก็บข้อมูล จปฐ. ปี 2560 และให้สำรวจครัวเรือนที่มีผู้อาศัยอยู่จริงในหมู่บ้านและชุมชน ทั้งที่มีบ้านเลขที่ และไม่มีบ้านเลขที่ ส่งจังหวัดภายในวันที่ 15 กันยายน 2559

พัฒนาการอำเภอฯ ให้เจ้าหน้าที่ผู้รับผิดชอบทุกตำบลดำเนินการสำรวจครัวเรือนที่มีผู้อาศัยอยู่จริงในหมู่บ้านและชุมชน ทั้งที่มีบ้านเลขที่ และไม่มีบ้านเลขที่ ส่งจังหวัดภายในวันที่ 15 กันยายน 2559มติที่ประชุม รับทราบและถือปฏิบัติ

4.1.2 การจัดรายการวิทยุ

สำนักงานพัฒนาชุมชนอำเภอนครไทย กำหนดการจัดรายการวิทยุ ในวันที่ 24 สิงหาคม2559 ณ สถานีวิทยุกระจายเสียง อสมท.พิษณุโลก

พัฒนาการอำเภอ ให้จัดเตรียมหัวข้อการประชาสัมพันธ์การจัดจำหน่าย OTOP ณ อุทยานแห่งชาติภูหินร่องกล้า และการดำเนินงานสมาคมฌาปณกิจสงเคราะห์ อำเภอนครไทย ในการจัดรายการ

ประชุม รับทราบและถือปฏิบัติ

๔.2 เรื่องจากกลุ่มงานส่งเสริมการพัฒนาชุมชน

4.2.1 การดำเนินงานระบบมาตรฐานการพัฒนาชุมชน(มชช.)

ตามที่สำนักงานพัฒนาชุมชนอำเภอนครไทย ได้รวบรวมเอกสารสรุปผลการเรียนรู้การพัฒนาตนเองของผู้สมัครใจเข้าสู่ระบบ มชช. และคัดเลือกกลุ่มเป้าหมายที่มีผลการพัฒนาตนเองที่โดดเด่น สมารถเป็นต้นแบบได้ จำนวน 2 หน่วยนับ เพื่อนำเสนอผลงานให้คณะกรรมการตรวจประเมินฯ ได้แก่ กลุ่มแม่บ้านเกษตรกรแปรรูป และ เครือข่ายกองทุนหมู่บ้านตำบลหนองกะท้าว ได้พิจารณารับรอง นั้น

พัฒนาการอำเภอ ได้ให้เจ้าหน้าที่ผู้รับผิดชอบงานประสานกลุ่มเป้าหมาย เพื่อร่วมประชุมคณะกรรมการตรวจประเมิน/รับรองการพัฒนาตนเอง ระดับจังหวัด ในวันที่ 25 สิงหาคม 2559 ณ ห้องประชุมสำนักงานพัฒนาชุมชนจังหวัดพิษณุโลก

มติที่ประชุม รับทราบและถือปฏิบัติ

๔.๒.๒ การดำเนินงานอาสาพัฒนาชุมชน(อช.) และผู้นำอาสาพัฒนาชุมชน(ผู้นำ อช.)

จังหวัดฯ ได้แจ้งแนวทางการดำเนินงานอาสาพัฒนาชุมชน โดยให้ดำเนินการ ดังนี้

1. ทบทวน ปรับปรุงโครงสร้าง สมาคม/ชมรมผู้นำ อช. ระดับอำเภอ ให้เป็นปัจจุบัน และรายงานผลให้จังหวัดฯ ทราบ ภายในวันที่ 25 สิงหาคม 2559
2. จัดทำบัตรประจำตัวอาสาพัฒนาชุมชน (อช.) ที่ได้รับการแต่งตั้ง ให้ครบทุกคน ตามระเบียบกระทรวงมหาดไทย ว่าด้วยอาสาพัฒนาชุมชน พ.ศ.2547 ข้อ 19
3. ส่งเสริม สนับสนุน ให้คำแนะนำ สมาคม/ชมรมผู้นำ อช. ระดับอำเภอ เพื่อให้เป็นกลไกที่สำคัญในการสนับสนุนการขับเคลื่อนงาน ในพื้นที่อย่างมีประสิทธิภาพ

พัฒนาการอำเภอฯ ให้เจ้าหน้าที่ผู้รับผิดชอบทุกตำบล ดำเนินทบทวนและการรวบรวมเอกสาร เพื่อจัดทำบัตรประจำตัวให้ครบทุกคน

มติที่ประชุม รับทราบและถือปฏิบัติ

๔.๒.3 กองทุนพัฒนาบทบาทสตรี

กลุ่มงานส่งเสริมฯ กำหนดติดตามการชำระหนี้กองทุนพัฒนาบทบาทสตรี เป็นรายอำเภอซึ่งอำเภอนครไทย มีกำหนดการติดตามในวันที่ 26 สิงหาคม 2559

พัฒนาการอำเภอ ให้เจ้าหน้าที่ผู้รับผิดชอบงานประสานสมาชิกกองทุนฯ เข้าร่วมประชุมตามวันเวลาที่กำหนด

มติที่ประชุม รับทราบและถือปฏิบัติ

4.2.4 การขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท

พัฒนาการอำเภอให้เจ้าหน้าที่ทุกคน ดำเนินการตามแนวทางต่อไปนี้

1) โครงการเชิดชูเกียรติ ปี 2559

การคัดเลือกกิจกรรมพัฒนาชุมชนดีเด่น ให้เจ้าหน้าที่ประสานผู้ที่เกี่ยวข้อง เข้ารับรางวัลในวันประชุมกรรมการจังหวัด ในวันที่ 30 สิงหาคม 2559 โดยเดินทางไปรายงานตัว ณ กลุ่มงานส่งเสริมการพัฒนาชุมชนจังหวัดพิษณุโลก เวลา 08.30 น.

2) การสำรวจข้อมูลปราชญ์ชาวบ้านในการฝึกอบรมวิทยากรสัมมาชีพ

ให้รวบรวมปราชญ์ชาวบ้านหมู่ละ 7-10 คน และให้ดำเนินการคัดเลือกปราชญ์ที่มีความรู้ เพื่อที่จะเข้าอบรมเป็นวิทยากรถ่ายทอดสัมมาชีพ ให้รายงานภายในวันที่ 8 สิงหาคม 2559

3) โครงการสร้างชุมชนเกื้อกูล เพิ่มพูนน้ำใจ สร้างวิถีไทยสามัคคี

ให้รายงานผลการดำเนินงานโครงการสร้างชุมชนเกื้อกูล เพิ่มพูนน้ำใจ สร้างวิถีไทยสามัคคีทางระบบ รง. หน้าเว็บไซด์กรมการพัฒนาชุมชน โดยรายงานตามระยะเวลาทุกวันที่ 15 ของทุกเดือน

4) โครงการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท ให้เตรียมนำเสนอเป็น Power Point โครงการประเภทลดรายจ่าย เพิ่มรายได้ อำเภอละ 5 นาที ส่วนโครงการแหล่งน้ำให้ส่ง Power Point ให้จังหวัดเป็นผู้นำเสนอเป็นภาพรวม โดยกำหนดการนำเสนอในวันที่ 18 สิงหาคม 2559

๔.๔ เรื่องจากฝ่ายอำนวยการ

๔.4.๑ กรมการปกครอง ประชาสัมพันธ์เชิญชวนให้ตรวจสอบสิทธิออกเสียงประชามติผ่านระบบออนไลน์ www.khonthai.com โดยใช้เลขบัตรประชาชน 13 หลัก เป็นการประหยัดเวลา ค่าใช้จ่ายและสำนักงานคณะกรรมการการเลือกตั้งจังหวัดพิษณุโลก เชิญชวนให้ข้าราชการ ลูกจ้าง ช่วยประชาสัมพันธ์การออกเสียงประชามติ และไปออกเสียงประชามติ ในวันที่ 7 สิงหาคม 2559 เวลา 08.00 – 16.00 น.

มติที่ประชุม รับทราบและถือปฏิบัติ

**ระเบียบวาระที่ 5 เรื่องอื่นๆ**

-ไม่มี-

ปิดประชุม เวลา 12.30 น.

(ลงชื่อ) นายชญาน์วัต ผิวผ่อง ผู้จดบันทึกการประชุม

(นายชญาน์วัต ผิวผ่อง)

(ลงชื่อ) นางสาวสุพัตรา ธาราวัชรศาสตร์ ผู้ตรวจบันทึกการประชุม

(นางสาวสุพัตรา ธาราวัชรศาสตร์)